Subject: Vigaselt välja kirjutatud korduvretseptid
From: Katrin Kõiv <[email-masked]>
To: "TA Info" <[email-masked]>, <[email-masked]>
Date: Tue, 2 Dec 2025 17:15:07 +0200

Tere

Soovime juhtida tähelepanu probleemile, millega apteegid puutuvad kokku
igapäevaselt ning mis on muutunud apteekrite hinnangul probleemiks –
vigaselt välja kirjutatud korduvretseptid.

Apteekritelt saabunud info põhjal on hinnanguliselt iga neljas
korduvretsept kirjutatud selliselt, et ühele retseptile märgitakse vaid
ühe kuu ravimi kogus, kuigi korduvretsepti eesmärk on tagada patsiendile
ravi jätkumine pikemal perioodil (nt 6 kuud).

Praktikas nähakse tihti seda, et patsiendile on välja kirjutatud näiteks
kolmele erinevale toimeainele retseptid pikaajaliseks raviks, kuid üksnes
kahe toimeaine puhul on korduvretseptid vormistatud korrektselt (ehk ühel
korduvretseptil määratud kogus, mis on vajalik kahe- kuni kolmekuulise
ravi jaoks), samas ühe toimeaine korduvretseptidele märgitakse sageli vaid
ühe kuu kogus. Sellisel juhul ei jätku ravimeid võrdseks raviperioodiks.

Lisaks tekitab selline olukord patsiendile rahalist kahju.
Näide apteegist:

*	korduvretseptile on kirjutatud 1 originaalpakend silmatilku, mida
kasutatakse pikaajaliselt, 100% soodustusega, hinnaga 3.50 eurot;
*	patsiendil oleks aga õigus saada 2 originaalpakendit sama
soodustusega, seega maksab patsient tegelikult poole ravi eest topelt.

Selliste juhtumite korral püüavad apteekrid ühendust saada ravimi välja
kirjutanud arstiga, kuid praktikas on arstide töökoormuse tõttu sageli
keeruline neid telefoni teel kätte saada. Tagasisidena öeldakse tihti
apteekritele, et arst ise peab retsepti korrektselt väljakirjutatuks, sest
ravim on justkui määratud (kuigi ravimikogus ei vasta korduvretsepti
eesmärgile ega patsiendi vajadusele).

Korduvretseptidele ebapiisava ravimi koguse märkimine mõjutab negatiivselt
mitut osapoolt:

*	Patsiendi ravisoostumus – suureneb ravi katkemise risk.
*	Patsiendi rahaline olukord – patsient maksab põhjendamatult rohkem
ja peab ravimeid välja ostma sagedamini.
*	Arstide töökoormus – patsiendid pöörduvad retsepti pikendamiseks
tagasi varem, kui korduvretsepti puhul oleks vajalik.
*	Apteekrite töökoormus – suureneb retseptide arv, mille puhul tuleb
jagada lisaselgitusi ja arstidega ühendust võtta, et retsepti parandada.

Palume hinnata, kas oleks võimalik

*	juhendada tervishoiutöötajaid korduvretseptide välja kirjutamisel
märkima ravimite õiget ja nõuetekohast kogust, et tagada ühtne praktika
(vastavalt määrus nr 30 „Ravimite väljakirjutamine ja apteekidest
väljastamine ning retsepti vorm1“ § 2-s sätestatule);
*	kaaluda vajadusel täiendava selgitusmaterjali või suuniste
koostamist;
*	leida lahendus, mis aitaks tagada, et korduvretseptidele
kirjutataks ravimeid välja koguses, mis vastab patsiendi ravi vajaduse
kestvusele ja ka korduvretsepti eesmärgile.

Loodame, et olukorrale tähelepanu juhtimine aitab parandada patsiendi
ravikvaliteeti, vähenda tervishoiutöötajate ja apteekrite lisakoormust
ning vältida patsientidele põhjustatud ebamõistlikke kulusid.

Lugupidamisega

Katrin Kõiv

Ravimiamet

Järelevalve osakond

Inspektsioonibüroo juhataja

Tel 6556097

[email-masked] <mailto:[email-masked]>

Paldiski mnt 81

10614 Tallinn

www.ravimiamet.ee <http://www.ravimiamet.ee/>

Selles e-kirjas sisalduv teave (kaasa arvatud manused) on mõeldud
ametialaseks kasutamiseks ning seda võivad kasutada vaid e-kirja
adressaadid. E-kirjas sisalduvat teavet ei tohi ilma saatja selgelt
väljendatud loata edasi saata ega mis tahes viisil kolmandatele isikutele
avaldada. Juhul, kui Te olete saanud käesoleva e-kirja eksituse tõttu,
teavitage sellest koheselt saatjat ning kustutage e-kiri.

This e-mail and any attachments transmitted may contain confidential and
privileged information.  If you are not the intended recipient, please
notify the sender immediately by returning the e-mail and permanently
deleting what you have recieved. Any dissemination or use of this
information by a third person without permission is prohibited and may be
illegal.